
Kjære bønnevenner!

«David lovet Herren foran hele forsamlingen, og David sa: «Lovet er Du, Herre, Israels Gud, vår Far, i all evighet. Deg, Herre, tilhører storheten, makten og æren, herligheten og majesteten. For alt som er i himmelen og på jorden, er Ditt. Ditt er riket, Herre, og Du har opphøyd Deg selv over alt, for at Du skal være Hodet. Både rikdom og ære kommer fra Ditt ansikt, og Du råder over alle. I Din hånd er kraft og makt. Det ligger i Din hånd å gjøre stor og gi styrke til alle. Derfor, vår Gud, priser vi Deg nå og lover Ditt herlige navn.» Første Krønikebok‬ 

David fikk beskjed fra Gud om at han ikke selv skulle bygge tempelet, men at sønnen Salomo skulle gjøre det. Dette respekterte David. Han gjorde et omfattende forarbeid og David og lederne i Israel ga rikelig, og av hjertet for å legge grunnlaget for byggingen.

David og lederne i folket ga ikke fordi de måtte, men fordi de elsket Gud og ønsket å se Hans hus reist. Det er et viktig forbilde for oss: Gud ønsker ikke at vi skal gi av tvang, men av et villig og takknemlig hjerte.

I dag handler dette ikke først og fremst om å bygge et tempel, men om å støtte Guds rikes arbeid. Vi samles i kirker, bedehus og andre lokaler, og spørsmålet blir derfor: Hvorfor gir vi? Gir vi bare fordi vi har lært at vi bør, eller gir vi fordi vi ønsker å være med på det Gud gjør?

Jeg håper og tror at vi gir fordi vi vil, og ikke fordi vi må. Alt vi eier og forvalter, tilhører i utgangspunktet Gud. Derfor kan vi, med David som forbilde, gi tilbake med glede og tro – slik at Guds rike får framgang og Han kan bli æret.

Kjøp av Vardø Menighetshus
Vi har nå startet spleisen for å samle inn midlene som trengs for å kjøpe Vardø Menighetshus. Så langt har vi fått inn rundt kr 120.000 totalt – litt under kr 20.000 gjennom Spleis og litt over kr 100.000 via Vipps og bankkonto. Det betyr at vi fortsatt mangler omtrent kr 380.000 for å nå målet.

Vår visjon er å gjøre Vardø Menighetshus til et bønnehus, men også drive annet kristent arbeid på huset. Hvis du har anledning, kan du være med og støtte dette enten med en enkeltgave eller som fast giver.

Slik kan du hjelpe
1. Bidra til kjøpet av menighetshuset
Vi trenger totalt kr 500.000 for å kunne kjøpe Vardø Menighetshus, og mangler fortsatt omtrent kr 380.000. Dette er vår høyeste prioritet akkurat nå. Derfor har vi også opprettet en Spleis for å samle inn det resterende beløpet.

2. Hjelp oss med husleien i mellomtiden
Mens vi samler inn penger til kjøpet, leier vi lokalet midlertidig. Dette koster kr 5.000 per måned. Hvis du ønsker, kan du være med og dekke hele eller deler av dette beløpet.

3. Bli fast giver
Vi trenger flere faste givere til Bønn for Finnmark, slik at vi kan dekke de månedlige utgiftene og videreutvikle arbeidet i Vardø og resten av Finnmark.

GAVEINFORMASJON
Vipps: 44465
Vipps-lenke: https://qr.vipps.no/donations/44465
Bankkonto: 4612.68.06329

Spleis – til kjøp av Vardø Menighetshus: 
Nytt liv til Vardø menighetshus – et bønnehus lengst nordøst i Norge
Spleis-lenke: https://www.spleis.no/project/495007 

Du kan også bli fast giver ved å bruke Vipps.

Møtevirksomheten vår i mai
Arbeidet i Vardø
I mai startet vi gradvis opp med virksomheten vår på Vardø Menighetshus. Vi har begynt med «Bønn og lovsang» på tirsdager, og i begynnelsen av måneden hadde vi også vårt første søndagsmøte, så samling på Kristi himmelfartsdag og møter i pinsen.

I pinsen hadde vi besøk av Svein-Kåre Dahl fra Sett & Hørt, noe vi var svært glade for.

Mediearbeid
Ved siden av møtevirksomheten produserer vi TV-programmer for Miracle Revival Channel. Programmene sendes hver lørdag kl. 17.30.

Møtevirksomhet ellers i Finnmark
I løpet av måneden deltok vi også på felles bønnemøte på Betania i Vestre Jakobselv 7. mai. I tillegg var vi i Tana Pinsemenighet 10. mai, og Jørn-Ivar talte på Sion Kautokeino 31. mai.

Møter i mai
Søndag 03. mai kl. 18.00 Vardø Menighetshus
Søndag 10. mai kl. 11.00 Tana Pinsemenighet
Torsdag 14. mai kl. 18.00 Vardø Menighetshus
Lørdag 23. mai kl 11.00-14.00 Kafé, Vardø Menighetshus (Sett & Hørt)
Lørdag 23. mai kl. 18.00 Bønn og Lovsang, Vardø Menighetshus (Sett & Hørt) 
Søndag 24. mai kl. 12.00 Høytidsmøte – 1. Pinsedag, Vardø Menighetshus (Sett & Hørt)
Søndag 31. mai kl. 18.00 Sion Kautokeino

Bønnemøter i mai
Mandager kl. 10.30 Bønnemøte på Teams (hver uke) (Ikke mandag 25. mai) 
Torsdag 07. mai kl. 18.00 Betania Vestre Jakobselv, Felles Bønnemøte for Vadsø/Vardø
Tirsdag 05. mai kl. 18.00 Bønn og lovsang, Vardø Menighetshus
Tirsdag 12. mai kl. 18.00 Bønn og lovsang, Vardø Menighetshus
Tirsdag 19. mai kl. 18.00 Bønn og lovsang, Vardø Menighetshus
Tirsdag 26. mai kl. 18.00 Bønn og lovsang, Vardø Menighetshus

Videre planer for vårt arbeid i Vardø og Finnmark
I tiden framover vil vi fortsette arbeidet med å samle inn midlene som trengs for å kjøpe Vardø Menighetshus gjennom spleisen vi nylig har opprettet.

Samtidig fortsetter vi med våre ukentlige bønnemøter på Teams fram til omtrent 22. juni, og TV-sendingene våre går som normalt gjennom sommeren.

Planlagte samlinger i juni og juli
Vi startet måneden med felles bønnemøte på Frelsesarmeen i Vadsø torsdag 4. juni, og planlegger møte på Vardø Menighetshus søndag 7. juni.

Fra torsdag 11. til lørdag 13. juni arrangerer vi bønnedager på Vardø Menighetshus. Da får vi besøk av et team med studenter fra Bergen som vil være sammen med oss i bønn. Lørdag kveld avslutter vi samlingene med kveldsmøte, der Jan Malvin Eriksen taler. Ønsker du mer info om møtene ta kontakt med Jørn-Ivar på mobil 91773038 eller e-post: jorn-ivar@bonnforfinnmark.no.

Søndag 21. juni taler Jørn-Ivar i Tana Pinsemenighet, og søndag 28. juni taler han på Filadelfia i Vadsø. I juli har vi så langt ikke planlagt noe. 

Dette er planene slik de ser ut nå, men det kan komme endringer underveis. Følg gjerne med på nettsiden vår og Facebook-siden for oppdatert informasjon om møtevirksomheten i sommer.

Foreløpige møter i juni og juli
Søndag 07. juni kl. 18.00 Vardø Menighetshus

Torsdag 11. juni-lørdag 13. juni Bønnedager på Vardø Menighetshus (Team av studenter fra Bergen)
Torsdag 11. juni kl. 18.00 Bønn og lovsang
Fredag 12. juni kl. 11.00 Bønn og lovsang
Fredag 12. juni kl. 12.00 Bønn på Skagen i Vardø
Fredag 12. juni kl. 18.00 Bønn og lovsang
Lørdag 13. juni kl. 11.00 Bønn og lovsang
Lørdag 13. juni kl. 12.00 Bønn på Vardøhus festning/Heksemonument i Vardø
Lørdag 13. juni kl. 18.00 Kveldsmøte (John Malvin Eriksen taler)

Søndag 21. juni kl. 11.00 Tana Pinsemenighet
Søndag 28. juni kl. 11.00 Filadelfia Vadsø 

Bønnemøter framover
Mandager kl. 10.30 Bønnemøte på Teams (hver uke) (Fram til og med ca 22. juni) 
Torsdag 04. juni kl. 18.00 Frelsesarmeen Vadsø, Felles Bønnemøte for Vadsø/Vardø

Be gjerne for planene om et bønnehus i Vardø, for kjøpet av Vardø Menighetshus og for arbeidet til Bønn for Finnmark i Vardø og resten av Finnmark. Vi er svært takknemlige for all støtte og forbønn.

Guds Fred! 
Beate og Jørn-Ivar Holmgren


























Bønneemner m.m
	Bønneemner for juni/juli:

	Vi ber for Vardø kommune:
- Ordfører: Tor-Erik Labahå
- Kommunedirektør: Hallgeir Sørnes
- Innbyggere: 1.969
	- Be for Bønn for Finnmarks TV-sendinger på Miracle Revival Channel hver lørdag. Be om at de skal lykkes og bli til en velsignelse for arbeidet til Bønn for Finnmark.

	Be for Vadsø og Vestre Jakobselv. Vi ber om vekkelse og at folket skal søke Jesus og bli frelst.
	Be for Kirkenes, Bjørnevatn, Hesseng og Bugøynes. Vi ber om vekkelse og at folket skal søke Jesus og bli frelst.

	- Be om at Bønn for Finnmark skal lykkes med å starte et Bønnehus i Vardø.
	- Be om at flere menigheter i Finnmark og Troms skal bli medlemmer i Velg Livet. 

	- Be om at forvirringen rundt seksualitet, kjønn og identitet i samfunnet tar slutt, og at flere ser det problematiske ved pride-markeringene.
	- Be for Jegerbataljonen GSV (Høybuktmoen, Sør-Varanger) Forsvarets Forsøksstasjon Vadsø og Radaren og Vardøhus festning i Vardø.

	- Be om at mange skal komme til Vardø for å delta på bønnehelgene m.m som blir arrangert av Bønn for Finnmark.
	- Be for arbeidet med å oppgradere Vardøtunellen i Vardø til dagens krav. Be om at arbeidet skal skje uten noen større problemer.

	Vi ber for Finnmark fylkeskommune:
- Fylkesordfører: Hans-Jacob Bønå 
- Fylkeskommunedirektør: Kjersti Vevstad
- Innbyggere i Finnmark: 75.288
	- Be for barnehagene, barne- og ungdomsskolene og den videregående skolen i Nordkapp.  Be også om gode oppvekstforhold for alle barn og unge i Nordkapp.

	- Be for Tana, Varangerbotn og Nesseby. Vi ber om vekkelse og at folket skal søke Jesus og bli frelst.
	- Be for sykehjemmet i Nordkapp. Be for de ansatte og de som bor der. Be også om at de skal få høre om Jesus og komme til tro på Ham.

	- Be for fiskerne, fiskeindustrien og fiskemottakene. Be om et godt og velsignet fiske.
	- Be om vekkelse over Vardø og at folket skal søke Jesus og bli frelst.

	- Mange plasser er det bare noen få kristne eller det er langt mellom menighetene. Be om at Gud skal føre dem sammen slik at de kan bli til en stor flamme, som vil bre seg utover i Finnmark.
	Vi ber for Nordkapp kommune:
- Ordfører: Jan Morten Hansen
- Kommunedirektør: Inger Lise Høvik
- Innbyggere: 2.935

	- Be om at Bønn for Finnmark skal klare å samle inn midlene som trengs for å kjøpe Vardø Menighetshus.
	Be for Båtsfjord, Berlevåg og Kongsfjord. Vi ber om vekkelse og at folket skal søke Jesus og bli frelst. 

	- Be for den urolige verdenssituasjonen vi opplever rundt oss i dag. Be om at Gud skal skape fred i verden.
	- Be om flere finnmarkinger som vil være med å bygge Guds rike i Finnmark. Høsten er stor, men arbeiderne få. 

	- Be om fred mellom Israel, USA og Iran og mellom Russland og Ukraina og at krigene skal ta slutt.
	- Be for Kjøllefjord, Lebesby, Mehamn og Gamvik. Vi ber om vekkelse og at folket skal søke Jesus og bli frelst.

	- Be for folket i Nordkapp. Vi ber om vekkelse og at folket skal søke Jesus og bli frelst.
	- Be om at barn, ungdommer og familier i Vardø skal få høre om Jesus og komme til tro på Ham.



	Bønnemøter for Bønn for Finnmark på Teams

	Mandag 01. juni kl. 10.30
	Mandag 15. juni kl. 10.30

	Mandag 08. juni kl. 10.30
	Mandag 22. juni kl. 10.30


Vi har nå flyttet bønnemøtene til Teams, og vi vil gjerne invitere flere til å være med. Trenger du hjelp for å komme i gang, er du velkommen til å kontakte oss på mobil 917 73 038. For å delta fra PC, Mac eller mobil trenger du bare å trykke på lenken nedenfor. Vi håper vi sees.
	Påloggingsinformasjon for bønnemøtene på Teams

	Delta på Teams-møtet:
https://teams.live.com/meet/9374325988531?p=D4RumDsilYggmZTErb
	
	


Kjenner dere noen som kunne tenke seg å delta på bønnemøtene på Teams eller motta disse e-postene? Send oss gjerne navn og e-postadresse, så legger vi dem til på listen.

Opplysningene kan dere sende oss i egen melding pr: 
· E-post: kontakt@bonnforfinnmark.no 
· Mobil: 917 73 038                                                                                                                                                                                                                                                                                                                                                                                                                                                                                                                                                                                                                                                                                                                                      
Har dere forslag til bønneemner, eller ønsker personlig forbønn, kan dere sende oss en e-post til bonn@bonnforfinnmark.no.
Se også vår FB-side: Bønn for Finnmark
	Gave til Bønn for Finnmark

	Du kan gjerne være med å støtte oss med en gave til arbeidet med «Bønn for Finnmark». Dette kan dere gjøre med å bruke Bankkonto 4612.68.06329, Vipps 44465 eller Vipps link: https://qr.vipps.no/donations/44465
Du kan bli fast giver ved å bruke Vipps.

	Takker for alle gaver til dette viktige arbeidet! De kommer godt med!



	Steder i Finnmark som du kan be for:

	Kirkenes
Hesseng
Bugøynes
Bjørnevatn
Neiden
Vadsø
Vestre Jakobselv
Vardø
Kiberg
Berlevåg
Båtsfjord
Mehamn
Gamvik
Kjøllefjord
Lebesby
Varangerbotn
Nesseby
Ifjord
Tana bru
Austertana
Olderfjord
Kistrand
Indre og Ytre Billefjord
Smørfjord
Lakselv
Børselv
Skoganvarre
Honningsvåg
Nordvågen
Havøysund
Hasvik
Sørvær
Breivikbotn
	Karasjok
Maze (Masi)
Kautokeino
Láhpoluoppal
Alta
Talvik
Kåfjord
Kviby
Storekorsnes
Nyvoll
Korsfjord
Rafsbotn
Tverrelvdalen
Øvre Alta/Eiby
Loppa øy
Øksfjord
Øksfjordbotn
Nuvsvåg
Bergsfjord
Sandland
Tverrfjord
Sør-Tverrfjord
Kvalsund
Skaidi/Repparfjord
Kokelv
Neverfjord
Stallogargo
Hammerfest
Rypefjord
Forsøl
Hønseby
Akkarfjord
Klubbukt

